# Et eksemplariske forløb i Virksomhedsøkonomi B

Lektionsplan  
I dette forløb introduceres de studerende for udarbejdelsen og anvendelsen af nøgletal fra årsrapporter. Forløbet er en fortsættelse af et forgående forløbs medfokus på årsrapporter, og anvender derfor både et teoretisk og praktisk perspektiv ift. nøgletalsanalysen. Forløbets formål er, at give de studerende ”*en værktøjskasse*” til hurtigere at kunne danne sig et overblik over den pågældende virksomheds udvikling og nuværende performance samt performance sammenlignet med andre konkurrerende virksomheder i samme branche.  
Forløbets lektioner er 90 minutter.

|  |  |  |  |  |  |  |
| --- | --- | --- | --- | --- | --- | --- |
| **Lektion nr.** | **Overordnet overskrift for lektionen** | **Beskrivelse af, hvordan man forestiller sig, at lektionen skal forløbe inkl. arbejdsformer** | **Materiale til eleverne såsom opgaver, vejledninger, spørgsmålskort, læsestof til eleverne, læsestof til lærerne (husk henvisning)** | **Baggrundstof henvendt til læreren (husk henvisning)** | **Nødvendigt apparatur/ting/lokaler til gennemførelse af lektionen** | **Læringsmål med lektionen fx hvordan hænger lektionen sammen med den tidligere og hvordan knytter den an til den næste** |
| 1 | Intro til forløbet: Analyse af Virksomhedsrapporter  Kort gennemgang af matematiske redskaber | Forløbet kan med fordel begynde med et kort recap af Kapitel 12 og særligt 12.4 (s. 479 – 480), hvor årsrapporten for Toms A/S gennemgås. samt hvor fokus nu flyttes hen – nemlig på nøgletal. Ligeledes en kort intro til årsrapporter fra to grønlandske virksomheder.  Herefter kan underviser med fordel gennemgå lidt matematiks stof ift. nøgletal – Dette inkluderer bl.a. brøkens indhold (tæller/nævner), udregning af procentændring og procentpoint samt indekstal. Lektionen vil primært være lærestyret, men med tid til udregning af matematiske opgaver 2 og 2. Alle matematiske opgaver bør regnes eller gives som lektier | Bilag 1 B  Bilag 1 C  Bilag 1 E  Bilag 1 F  Bilag 1 G  Bilag 1 H | Bilag 1 A  Bilag 1 B | Whiteboard/Smartboard | Den studerende skal her sikres en klar og tydelig overgang fra bogføringsdelen samt udarbejdelsen af årsrapporten (forrige forløb) til selve anvendelsen af årsrapporten og nøgletal. Formålet er, at øge den studerendes matematiske sans og forståelse, inden nøgletal gennemgås. |
| 2 | Kapitel 14: Økonomiske analyser | Lektionen påbegynder fagbogens første del af nøgletal. Gennemgangen i Lektion 1 skal gerne have givet de studerende en god intro til forløbet, og Kapitel 14 bygger videre på dette med en fin intro til hhv. produktivitet og effektivitet. Inden Kapitel 14 gennemgås kan Bilag 2 A anvendes på de studerende, de skal her arbejde selvstændigt, og underviser samler op på tavlen.  Undervisningstiden vil i denne lektion være halvt lærestyret, og halv orienteret mod selvstændig arbejde omkring opgaver fra kapitlet. | Bilag 2 A  Bilag 2 B | Bilag 2 A  Bilag 2 B | Whiteboard/Smartboard | Den studerende skal her anvende den matematik som blev gennemgået i forrige lektion. Ligeledes introduceres fagbogens første del vedr. nøgletal. Denne lektion er ”sidste” intro inden nøgletallene i VØ-B gennemgås – se Kapitel 15. |
| 3 | Kapitel 15: Analyse af rentabilitet | I denne lektion gennemgås hovedparten af de relevante nøgletal for Virksomhedsøkonomi B. Kapitlet kan virke tungt for nogle studerende, hvorfor underviser bør overveje at bruge ekstra tid på gennemgangen af nøgletal. DuPont-pyramiden (Bilag 3B) kan med fordel inddrages i forståelsen af nøgletallene, da den giver et fint overblik.  Denne undervisning vil primært være lærestyret, men kan hvis tiden tillader det (afhængig af de studerendes niveau) inkludere selvstændigt arbejde | Bilag 3 A  Bilag 3 B  Bilag 3 C | Bilag 3 A  Bilag 3 B | Whiteboard/Smartboard | Lektionens formål er, at introducere de studerende for de nøgletal som anvendes i Virksomhedsøkonomi B samt hvordan de udregnes. Fokus er på rentabiliteten. Gennemgangen af nøgletal ”fortsættes” i Kapitel 16. |
| 4 | Kapitel 16: Andre analyser | Lektionen afslutter lærebogens gennemgang af nøgletal. Som i forrige lektion, så vil undervisningen være lærestyret, men kapitlets begrænset størrelse leder til at de studerende kan begynde på at arbejde med opgaverne fra Kapitel 15 + Kapitel 16 på egen hånd.  En fin indledende opgave til nøgletal kan findes i Bilag 4B, alternativt kan DuPont-pyramiden gennemgås (Bilag 4C) eller opgaver fra bogen gennemgås. | Bilag 4 A  Bilag 4 B  Bilag 4 C | Bilag 4 A  Bilag 4 B  Bilag 4 C | Whiteboard/Smartboard | Denne lektion fortsætter forrige lektions gennemgang af nøgletal, og afslutter samtidigt lærebogens gennemgang af nøgletal ved at belyse bl.a. indtjeningsevnen. Efter denne lektion bør de studerende have kendskab til alle relevante nøgletal i Virksomhedsøkonomi B, der dog opsamles i næste lektion. |
| 5 | *Note* vedr. Nøgletal i Virksomhedsøkonomi B (opsamling) | Lektionen starter med en kort gennemgang af *Noten* (Bilag 5A) som fungere som en opsamling på Lektion 2+3+4, men med et større fokus på fortolkninger af nøgletal som der vendes tilbage til i Lektion 8.  Efter gennemgangen kan de studerende i grupper arbejde med opgaver fra Kapitlerne i Virksomhedsøkonomi B lærebogen. | Bilag 5 A | Bilag 5 A | Whiteboard/Smartboard | Lektionen opsamler forrige lektioners gennemgang af nøgletal i en note, som kan anvendes som opslag for de studerende. Herefter kan der fokuseres på opgaver vedr. nøgletal. |
| 6 | Udregning af nøgletal | Selvstændig eller gruppearbejde med opfølgning på klassen. Opgaver kan med fordel være dem fra lærebogen. Underviser kan løbende hjælpe de studerende. |  |  | Whiteboard/Smartboard | De studerende skal her opnå et større kendskab til nøgletallene via udregning af disse samt fortolkning. |
| 7 | Udregning af nøgletal | Selvstændig eller gruppearbejde med opfølgning på klassen. Underviser kan løbende hjælpe de studerende. Underviser kan alternativt introducere tidligere eksamensopgaver med nøgletal for de studerende eller udskyde dette afhængig af de studerendes niveau. | Bilag 7A  Bilag 7B | Bilag 7A  Bilag 7B | Whiteboard/Smartboard | De studerende skal her opnå et større kendskab til nøgletallene via udregning af disse samt fortolkning. |
| 8 | Fortolkning af nøgletal (igen *Note*) | I denne lektion skal der arbejdes fokuseret med fortolkningen af nøgletal, udviklingen i nøgletal, sammenligning med markedsrente, ændringer i resultatopgørelsen/balance og påvirkninger på nøgletal. Her kan underviser anvende eksamensopgaver som omdrejningspunkt. Underviser kan med fordel kører tavle undervisning således at alle studerende forstår fortolkningerne, og baggrunden for fortolkningerne. | Bilag 8 A | Bilag 8 A | Whiteboard/Smartboard | Denne lektion byggere videre på hhv. lektion 6 og 7, hvor de studerende havde fokus på udregningerne af nøgletal. I denne lektion skal de studerende i stedet fokusere på de udregnede nøgletal, og sætte ord på disse og udviklinger. |
| 9 | Analyse af årsregnskaber fra grønlandske virksomheder | Lektion 9 + 10 kan med fordel rettes mod et lille case-arbejde, hvor de studerende vælger/får en mindre grønlandsk virksomhed som de skal analysere på. Der lægges op til gruppearbejde, med efterfølgende præsentationer i Lektion 10. | Bilag 9A | Bilag 9A | Whiteboard/Smartboard | Baseret på de forrige lektioners gennemgang af nøgletal, så er Lektion 9 + 10 rettet mod at anvende nøgletal i praksis og gerne med fokus på grønlandske virksomheder. En lille case kan således opstilles. |
| 10 | Analyse af årsregnskaber fra grønlandske virksomheder | Mundtlige præsentationer af grønlandske virksomheder og deres nøgletal med fokus på fx fortolkning af udviklingen over en årrække |  |  | Whiteboard/Smartboard |  |

## Kort beskrivelse af forløbet

Målsætning og elevmotivation   
Emnet kan eksempelvis vinkles til de studerendes muligheder for private investeringer i aktier, obligationer osv., samt hvordan de ud fra nøgletal kan vurdere om en virksomhed er en interessant investering eller ej. Anvendelsen af nøgletal kan også vinkles til belysningen af samfundets udvikling – hvordan er virksomhedernes udviklinger sammenholdt med samfundets udvikling. Mindre grønlandske virksomheder kan med fordel anvendes grundet de studerendes kendskab til disse samt den lavere detaljeringsgrad i årsrapporterne. Her kan Nuuk Imeq og Great Greenland bl.a. anvendes, mens dygtigere studerende kan tage fat i større virksomheder, fx Royal Greenland.

Forudsætninger

Den studerende bør have et kendskab til virksomhedens bogføring og årsrapport, fra forudgående forløb. Særligt et fornuftigt kendskab til diverse poster i resultatopgørelsen samt balancen er afgørende for forståelsen af forløbet med nøgletal. Derudover er basale matematiske evner så som brøkregning (forholdstal), procentregning, indekstal m.m. fordelagtigt.

Imødekommelse af læreplanen  
Forløbet dækker følgende læringsmål fra lærevejledningen:

1. *Analysere og vurdere en virksomheds årsregnskab med inddragelse af ekstern information af betydning for vurdering af virksomhedens økonomiske situation*

Samt følgende punkter fra kernestoffet:

1. *Regnskabsanalyse*

Fagenes bidrag   
Faget Virksomhedsøkonomi bidrager her med konkret viden omkring virksomheden, de økonomiske beslutninger samt de økonomiske konsekvenser (af de økonomiske beslutninger) som i sidste ende kan spores i virksomhedens årsrapport og dermed nøgletallene. Faget Afsætning kan ligeledes inddrages til at belyse de økonomiske beslutninger som virksomheden må foretage i større detalje (fx hæve salgsprisen, low-cost strategi, parametermix etc.) og de økonomiske konsekvenser som er afledt af beslutningerne, og kan spores direkte i resultatopgørelsen og balancen.

Faget International Økonomi kan ligeledes inddrages til belysning af fx de forskellige konkurrenceformer samt hvilke økonomiske konsekvenser konkurrenceformen medfører for virksomhedens drift og årsrapport. Denne indgangsvinkel kræver dog en relativ høj analyse-kompetence hos den studerende.

Ideer til tværfagligt samarbejde   
Faget matematik kan her inddrages i et tværfagligt samarbejde i forhold til brøkregning, procentregning, regning med procentpoint, udregning af indekstal, isolering af en variabel m.m. samt forståelsen for disse matematiske begreber, som forløbet løbende anvender.

Placering i semesteret  
Forløbet bør placeres efter gennemgangen af *virksomhedens bogføring* samt *årsrapportens indhold og formål*. Analysen af virksomhedens årsrapport er således sidste step i ”tre trins raketten”, hvor *bogføringen* er fundamentet for virksomhedens årsrapport, mens årsrapporten er grundlaget for (nøgletals)analysen af virksomheden.

En placering i slutningen af efterårssemesteret er derfor ideelt, ligeledes da størstedelen af de studerende finder nøgletal vanskeligt at begribe og forstå, hvorfor dette bør gennemgås i direkte forlængelse af årsrapportens indhold. Forløbet kan med fordel placeres op til juleferien, for at give de studerende mulighed for selvrefleksion